— Наша гаспадарка не падобная на іншыя ў многіх адносінах, — адразу ж зазначыла Ніна Вікенцьеўна. — Па-першае, па сваім геаграфічным становішчы. Яна размешчана на скрыжаванні вельмі важных шляхоў зносін, а прыязджаючыя госці з далёкага і блізкага замежжа мяркуюць аб краіне па прыгажосці дбайна дагледжаных палёў, абліччы навакольных вёсак, гасціннасці іх жыхароў-вяскоўцаў. Таму трэба падтрымліваць усё ў належным стане. І мы стараемся гэта рабіць, каб у гасцей засталіся самыя найлепшыя ўражанні аб нашай прыгожай сінявокай Беларусі. Дарэчы, толькі за апошні год да нас наведваліся дэлегацыі больш як з паўтара дзясятка краін свету.